Sallilan voimalaitos

Sallilan voimalaitos on vesivoimalaitos Sallilankoskessa Loimijoessa Vampulassa Huittisissa. Voimalan patoallas on Kiltajärvi, joka muodostaa joen laajentuman. Se on yhdessä Loimijoessa Alastarolla Loimaalla sijaitsevan Vuolteen voimalaitoksen kanssa toinen Sallila Energian voimalaitoksista.  Voimalaitoksen rakentaminen alkoi vuonna 1919 kun silloinen Sallilan Sähkölaitos Osakeyhtiö oli perustettu tätä tarkoitusta varten vuonna 1914. Voimala uusittiin perusteellisessa korjauksessa vuonna 1986.
Voimalaitos valmistui 1920. Sen putous on 5,8 metriä ja teho 0,75 MW.

Lähteet 

Suomen vesivoimalat
Suomen padot
Loimijoen alaosan alue
Vampulan rakennukset ja rakennelmat